Diari Oficial de la Generalitat Valenciana


Sumari del DOGV 6341, del 26-08-2010 (2010/9371)

RESOLUCIÓ 43/2010, de 20 d'agost, del president, per la qual s'aproven les bases del procés selectiu per a la contractació d'un agent d'ocupació i desenvolupament local, grup A1.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   6341

Data del DOGV
:   26-08-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/9371


Data del document
:   20-08-2010

Organisme emissor
:   Mancomunitat Intermunicipal Foia de Bunyol-Xiva

Tipus de document
:   Resolució

Anàlisi jurídica

 Descriptors 

:   * La Foia de Bunyol
    * concurs administratiu

RESOLUCIÓ 43/2010, de 20 d'agost, del president, per la qual s'aproven les bases del procés selectiu per a la contractació d'un agent d'ocupació i desenvolupament local, grup A1. [2010/9371]  
Vist que amb data 16.12.2008 es va aprovar la plantilla de personal en què s'incloïa un agent d'ocupació i desenvolupament local, personal laboral fix.  
En virtut de les atribucions que em confereixen els articles 21.1.g i 102 de la Llei 7/1985, Reguladora de les Bases de Règim Local, modificada per la Llei 57/2003, de 16 de desembre, de Mesures per a la Modernització del Govern Local, així com el que disposa l'article 24.d del Reial Decret Legislatiu 781/1986, de 18 d'abril, pel qual s'aprova el text refós de les disposicions legals vigents en matèria de règim local, he resolt:  
Aprovar les bases per a procedir al procés selectiu per a la contractació de personal laboral fix, a jornada completa, d'un agent d'ocupació i desenvolupament local, llicenciat superior, subgrup A1, pel procediment de concurs oposició amb el contingut següent:  
Primera. Objecte de la convocatòria  
És objecte de la present convocatòria la provisió en propietat de la següent plaça de personal laboral prevista en l'oferta d'ocupació pública de 2009:  
1. Grup segons l'article 25 de la Llei 30/1984: A.  
Classificació: escala d'administració general, subescala tècnica.  
Nombre de vacants: una.  
Denominació: agent d'ocupació i desenvolupament local.  
Procediment de selecció: concurs oposició.  
Funcions: promoció i implantació de polítiques actives d'ocupació orientades a la generació d'activitat empresarial. Gestió de programes i iniciatives europees, projectes de formació i ocupacionals (escoles taller, TFIL, etc.). Docència de matèries dels programes formatius gestionats. Sol·licitud i tramitació d'ajudes europees. Estatals i autonòmiques. Prospecció de recursos ociosos o infrautilitzats de projectes empresarials de promoció econòmica local, que identifiquen noves activitats econòmiques i possibles emprenedors.  
Difusió i estímul de les potencials oportunitats de creació d'activitat entre persones desocupades, promotors, emprenedors i institucions col·laboradores. Acompanyament tècnic en la iniciació de projectes empresarials per a la seua consolidació en empreses generadores de noves ocupacions, assessorant i informant sobre la viabilitat tècnica, econòmica i financera i, en general, sobre els plans de llançaments de les empreses.   
Segona. Condicions dels aspirants  
1. Per a totes les places convocades:  
a) Tindre la nacionalitat espanyola. Els nacionals dels estats membres de la Unió Europea podran accedir, com a personal funcionari, en igualtat de condicions que els espanyols a les ocupacions públiques, a excepció d'aquelles que directament o indirectament impliquen una participació en l'exercici del poder públic o en les funcions que tenen com a objecte la salvaguarda dels interessos de l'estat o de les administracions públiques.   
L'accés a l'ocupació pública com a personal funcionari, s'estendrà igualment a les persones incloses en l'àmbit d'aplicació dels tractats internacionals celebrats per la Unió Europea i ratificats per Espanya en què s'aplique la lliure circulació de treballadors.  
Els estrangers a què es refereixen els apartats anteriors, així com els estrangers amb residència legal a Espanya podran accedir a les administracions públiques.  
b) Tindre complits els 16 anys i no excedir, si és el cas, de l'edat màxima de jubilació forçosa.  
c) Posseir la capacitat funcional per a l'exercici de les tasques.  
d) No haver sigut separat, per mitjà d'expedient disciplinari, del servei de qualsevol de les administracions públiques dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o per a exercir funcions semblants a les que exercien en el cas del personal laboral, en el qual haja sigut separat o inhabilitat. En el cas de ser nacional d'un altre estat, no trobar-se inhabilitat o en situació equivalent ni haver sigut sotmés a sanció disciplinària o equivalent que impedisca, al seu estat, en els mateixos termes l'accés a l'ocupació pública.  
e) Estar en possessió del títol de llicenciat superior universitari.  
2. Els aspirants hauran de reunir totes i cadascuna d'aquestes condicions referides sempre a la data de terminació del termini de presentació d'instàncies.  
Tercera. Forma i termini de presentació d'instàncies  
Les instàncies per a sol·licitar prendre part en les corresponents proves d'accés al procés selectiu, en què els aspirants han de manifestar que reuneixen tots i cadascun dels requisits exigits en la base segona, referits sempre a la data d'expiració del termini assenyalat per a la presentació d'instàncies, i que es comprometen a prestar jurament o promesa, tal com estableix el Reial Decret 707/1979, de 5 d'abril, es dirigiran al president de la Mancomunitat Intermunicipal de la Foia de Bunyol-Xiva i es presentaran en el Registre General d'aquesta, o, en la forma que determina l'article 38 de la Llei 30/1992, de 26 de novembre, durant el termini de 20 dies naturals a partir de l'endemà de la publicació de l'extracte de la convocatòria en el BOE, d'acord amb el Reial Decret 364/1995, de 10 de març.  
A les instàncies s'adjuntarà carta de pagament acreditativa d'haver abonat en el número de compte de la Mancomunitat, que es fixa en la instància de sol·licitud d'accés a les proves selectives, l'import de 80 €, com a drets d'examen, o resguard postal o telegràfic del seu abonament; en el dit resguard haurà de fer-se constar la plaça a què correspon l'ingrés. A més s'adjuntarà a la sol·licitud còpia del document nacional d'identitat del sol·licitant.  
Els drets d'examen només podran ser tornats en el cas que no siguen admesos a l'examen per falta dels requisits exigits per a prendre-hi part.  
Es fa constar que els successius anuncis relacionats amb el desenvolupament de la present convocatòria es publicaran al tauler d'edictes d'aquesta Mancomunitat.  
Quarta. Admissió dels aspirants  
Expirat el termini de presentació d'instàncies, el president de la Mancomunitat Intermunicipal de la Foia de Bunyol-Xiva dictarà una resolució amb la relació d'aspirants admesos i exclosos, i indicarà en aquest últim cas la causa d'exclusió i concedirà un termini de 10 dies hàbils perquè es puguen formular reclamacions o esmenar els defectes que hagen motivat l'exclusió.  
Conclòs el termini de reclamacions i esmenes i resoltes aquestes, l'autoritat o òrgan convocant elevarà a definitives les llistes d'admesos i exclosos mitjançant una resolució que es publicarà igualment en el Diari Oficial de la Comunitat Valenciana. Aquesta publicació servirà de notificació a l'efecte d'impugnacions i recursos. En la mateixa resolució s'indicarà la data, lloc i hora de començament del primer exercici, que tindrà lloc en un termini no inferior a 15 dies hàbils, així com l'ordre de crida dels aspirants segons sorteig públic, en què s'establirà l'orde d'actuació dels aspirants en cada una de les proves selectives d'ingrés que se celebren durant l'any. El resultat del sorteig es publicarà en el Diari Oficial de la Comunitat Valenciana.  
Els resultats de cada un dels exercicis, les successives crides i convocatòries, i en definitiva, qualsevol decisió que adopte el tribunal de selecció i que haja de conéixer el personal aspirant fins a la finalització de les proves selectives o, si és el cas, la fase de concurs, s'exposaran als locals on s'haja celebrat l'exercici anterior o en els que s'assenyalen en l'últim anunci; bastarà aquesta exposició, en la data en què s'inicie, com a notificació a tots els efectes. La crida per a la sessió següent d'un mateix exercici haurà de realitzar-se amb un termini mínim de 48 hores.  
Amb el resultat de l'últim exercici, el tribunal de selecció exposarà al públic la resolució motivada per la qual fixa la relació definitiva d'aspirants aprovats per ordre de puntuació, que en cap circumstància podrà ser superior al de places convocades.   
Cinquena. Tribunals qualificadors  
a) Tribunal titular:  
Presidenta: la secretària interventora de la Mancomunitat Intermunicipal de la Foia de Bunyol-Xiva.  
Vocals: tres funcionaris de carrera d'una altra administració pública, dos designats per la Mancomunitat Intermunicipal de la Foia de Bunyol-Xiva i un altre d'ells representant de l'administració del Govern Valencià.  
Secretari: un funcionari de carrera d'una altra administració pública, designat per la Mancomunitat Intermunicipal de la Foia de Bunyol-Xiva, amb veu i vot.  
a) Tribunal suplent:  
President: un funcionari de carrera d'una altra administració pública, designat per la Mancomunitat Intermunicipal de la Foia de Bunyol-Xiva.  
Vocals: tres funcionaris de carrera una altra administració pública, dos designats per la Mancomunitat Intermunicipal de la Foia de Bunyol-Xiva i un altre d'ells representant de l'administració del Govern Valencià.  
Secretari: un funcionari de carrera d'una altra administració pública, designat per la Mancomunitat Intermunicipal de la Foia de Bunyol-Xiva.  
Els vocals dels tribunals hauran de posseir titulació o especialització iguals o superiors a les exigides per a l'accés a les places convocades.  
Els tribunals no podran constituir-se ni actuar sense l'assistència de més de la meitat dels seus membres, titulars o suplents. I quedarà integrat pels suplents respectius que simultàniament amb els titulars, hauran de designar-se. Els tribunals resoldran els dubtes que sorgisquen en l'aplicació de les bases d'aquesta convocatòria. El tribunal podrà disposar la incorporació als seus treballs d'assessors especialistes per a tots o alguns dels exercicis i el seu nomenament haurà de fer-se públic junt amb el del tribunal.  
Els tribunals no podran aprovar ni declarar que han superat les proves selectives un nombre superior d'aspirants que el de places convocades.  
Sisena. Ordre d'actuació dels aspirants i identificació  
Els aspirants seran convocats per a cada exercici en crida única. Excepte els casos de força major degudament justificats i apreciats pels tribunals amb absoluta llibertat de criteri, la no-presentació d'un aspirant a qualsevol dels exercicis obligatoris, en el moment de ser cridat, determinarà automàticament el decaïment del seu dret a participar en el mateix exercici i en els successius, i quedarà exclòs, en conseqüència, del procediment selectiu.  
Els tribunals podran requerir en qualsevol moment als aspirants que acrediten la seua identitat, i amb aquest fi hauran d'anar proveïts del DNI.  
Setena. Proves exigibles  
Les proves selectives s'indiquen en els documents que figuren com a annexos a aquesta convocatòria. Una vegada començades les proves selectives no serà obligatòria la publicació dels successius anuncis de la celebració de la resta d'exercicis en els butlletins oficials, no obstant això, aquests anuncis es faran públics pel tribunal al tauler d'edictes de la corporació i als locals on s'haja celebrat la prova anterior.  
Huitena. Fase de concurs  
En aquestes places convocades per concurs oposició, junt amb el resultat de l'últim exercici de la fase d'oposició, el tribunal exposarà al públic la relació d'aspirants que, per haver superat tots els exercicis eliminatoris han de passar a la fase de concurs, i els citarà perquè en el termini de 10 dies hàbils presenten la documentació acreditativa dels mèrits i experiència previstos en la convocatòria.  
Una vegada baremats els mèrits, el tribunal exposarà al públic la llista d'aspirants amb la puntuació obtinguda en la fase de concurs, així com la d'aprovats per ordre de puntuació total, computada segons el que disposa l'annex a aquesta convocatòria; se'ls concedirà un termini de 10 dies hàbils perquè formulen les reclamacions i esmenes que estimen pertinents en relació amb la baremació.  
Resoltes les possibles al·legacions i esmenes, el tribunal dictarà una resolució per la qual fixarà la relació definitiva d'aspirants aprovats per ordre de puntuació, que no podrà contindre un nombre superior que el de places convocades.  
Novena. Sistema de qualificació  
1. Qualificació de la fase d'oposició:  
a) Qualificació dels exercicis de l'oposició: els exercicis seran qualificats fins a un màxim de 10 punts cada un d'ells, i seran eliminats els opositors que no aconseguisquen un mínim de 5 punts en cada un d'ells.  
El nombre de punts que podrà ser atorgat per cada membre del tribunal, en cada un dels exercicis, serà de 0 a 10. Les qualificacions s'obtindran sumant les puntuacions atorgades pels distints membres del tribunal, i dividint el total de punts pel nombre d'assistents a aquell, i serà el quocient la qualificació definitiva.  
Les puntuacions obtingudes pels aspirants en cada un dels exercicis seran exposades al públic al tauler d'anuncis de la Mancomunitat Intermunicipal de la Foia de Bunyol-Xiva.  
b) Qualificació final de la fase d'oposició: es determinarà per la suma de puntuacions obtingudes en tots els exercicis de l'oposició, havent d'haver obtingut almenys 5 punts en la mitjana de tots els exercicis per a poder considerar aprovada la fase d'oposició. Es configurarà una llista, ordenada per puntuació de major a menor, que contindrà tots els aspirants que, havent realitzat tots els exercicis obligatoris, hagen superat els que tinguen caràcter eliminatori, sumant per a cada un d'ells les puntuacions obtingudes en tots els exercicis. Aquesta llista començarà amb l'aspirant que haja obtingut d'aquesta manera la puntuació total més alta, i finalitzarà, si és el cas, quan el nombre d'inclosos en aquesta coincidisca amb el nombre de places.  
2. Qualificació de la fase de concurs:  
a) Qualificació dels mèrits del concurs: només es procedirà a puntuar el concurs en el cas d'haver superat el nivell d'aptitud establit per als exercicis de caràcter eliminatori de la fase d'oposició. El concurs es qualificarà d'acord amb el barem annex a la convocatòria, i no es valoraran els mèrits no justificats. Només es valoraran aquells mèrits obtinguts o computats fins a la data de finalització del termini de presentació d'instàncies.  
3. Qualificació final del concurs oposició:  
La puntuació total de cada aspirant en el procés selectiu de concurs oposició estarà determinada per la suma de les puntuacions obtingudes en la fase de concurs i en la fase d'oposició. Es configurarà una llista, ordenada per puntuació de major a menor, determinada per la suma de qualificacions obtingudes per cada aspirant en la fase d'oposició i la fase de concurs. Aquesta llista començarà amb l'aspirant que haja obtingut d'aquesta manera la puntuació total més alta, i finalitzarà, si és el cas, quan el nombre d'inclosos en aquesta coincidisca amb el nombre de places.  
Deu. Relació d'aprovats i proposta de nomenament   
Acabada la qualificació dels aspirants, el tribunal publicarà la relació d'aprovats per ordre de puntuació, si n'hi ha, i elevarà la proposta de nomenament al president de la Mancomunitat Intermunicipal de la Foia de Bunyol-Xiva, a l'efecte del corresponent nomenament. L'esmentada proposta no podrà sobrepassar el nombre de places convocades  
Onze. Presentació de documents i nomenament  
Els aspirants proposats presentaran en la secretaria de la corporació, en el termini de 20 dies naturals, des que es facen públiques les relacions d'aprovats en el Butlletí Oficial de l'Estat, els documents acreditatius de les condicions de capacitat i requisits exigits en la convocatòria, explicitats en la base segona, i que són:  
1. Fotocòpia compulsada de:  
a) DNI.  
b) Títol corresponent.  
2. Certificat mèdic oficial en què es faça constar el compliment del que disposa la base segona, apartat c) d'aquestes bases.  
3. Declaració responsable de no haver sigut separat, per mitjà d'expedient disciplinari, de qualsevol administració o ocupació pública, ni trobar-se inhabilitat penalment per a l'exercici de funcions públiques.  
4. Declaració responsable de no trobar-se sotmés a cap causa d'incapacitat o incompatibilitat.  
Si en el termini indicat i excepte els casos de força major, no presenten la documentació o d'aquesta es deduïx que no tenen algun dels requisits exigits, no podran ser nomenats, i quedaran anul·lades totes les actuacions sense perjudici de la responsabilitat en què puguen haver incorregut per falsedat en la instància.  
Els que tinguen condició de funcionaris públics estaran exempts de justificar les condicions i requisits ja acreditats per a obtindre el seu anterior nomenament, i hauran de presentar únicament certificat de l'administració pública d'on depenguen, acreditatiu de la condició de funcionari, i la resta de circumstàncies que consten en el seu expedient personal. Complint els requisits precedents, l'autoritat competent procedirà a nomenar-los personal laboral fix, els quals hauran de prendre possessió en el termini màxim d'un mes. Si no prenen possessió en el termini indicat, sense causa justificada, decauran en tots els seus drets.  
Dotze. Programes que regiran les proves de selecció  
Els programes al·ludits són objecte de concreta referència en els documents que figuren com a annexos a la present convocatòria.  
Tretze. Impugnacions  
Aquesta convocatòria, les bases i tots els actes administratius que es deriven d'aquestes i de l'actuació dels tribunals, podran ser impugnats pels interessats en els casos i en les formes que disposa la Llei 30/1992, de 26 de novembre.  
Proves per a la provisió en propietat d'una plaça d'agent d'ocupació i desenvolupament local.  
1) Sistema de selecció: concurs oposició.  
2) Exercicis: estarà compost de quatre exercicis obligatoris i eliminatoris per a tots els aspirants.  
Primer exercici:  
Consistirà a desenvolupar per escrit, durant el temps màxim de dos hores, entre 5 i 10 preguntes curtes determinades pel tribunal de l'annex II, matèria específica, encara que no s'atinguen a epígrafs concrets d'aquest. En aquest exercici es valorarà el volum i la comprensió dels coneixements, la claredat, l'ordre de les idees, la formació general universitària, l'aportació personal de l'aspirant i la seua capacitat de síntesi. L'exercici podrà ser llegit davant del tribunal, a judici d'aquest.  
Aquest exercici serà valorat de 0 a 10 punts.  
Segon exercici:  
Consistirà a respondre per escrit i per un període màxim d'una hora, un test de 100 preguntes relacionades amb els temes que figuren en l'annex I d'aquestes bases. Aquest exercici serà valorat de 0 a 10 punts.  
Tercer exercici:  
Consistirà en la presentació d'una anàlisi territorial que comprenga un informe DAFO, un pla de desenvolupament comarcal en què s'incorpore una proposta per a l'elaboració d'un estudi d'un pla d'estratègic de destinació turística, tots ells de l'àmbit territorial de la Mancomunitat Intermunicipal de la Foia de Bunyol-Xiva, amb una extensió mínima, sense incloure annexos, de 50 folis, format DIN A-4, escrits a una sola cara i doble espai, amb una lletra tipus Arial, grandària de 12 punts sense comprimir. Si s'inclouen taules o gràfics, l'interlineat en la respectiva pàgina podrà ser simple. Aquest projecte haurà d'entregar-se en el Registre d'Entrada de la Mancomunitat en sobre tancat, en els cinc dies hàbils a partir de la data de publicació de la nota del segon exercici, i serà exposat davant del tribunal. Aquest exercici serà valorat de 0 a 10 punts.  
Quart exercici:  
A fi de valorar la capacitat docent i pedagògica dels aspirants, per a la participació en la tasca educativa dels tallers de formació i altres activitats formatives que es desenvolupen. Per a la seua valoració es realitzarà un exercici que consistirà en la presentació d'una programació didàctica i 15 unitats didàctiques que faran referència al currículum vigent en el present curs escolar a la Comunitat Valenciana, d'una àrea, matèria, mòdul o assignatura de qualsevol de les especialitats de l'Educació Secundària Obligatòria, segons el que disposa el Decret 112/2007, de 20 de juliol, pel qual s'establix el currículum de l'Educació Secundària Obligatòria a la Comunitat Valenciana, i on hauran d'especificar-se els objectius, continguts, criteris d'avaluació i metodologia, així com l'atenció a l'alumnat amb necessitats educatives específiques de suport educatiu. Aquesta programació es correspondrà amb un curs escolar d'un dels nivells o etapes educatives (Educació Secundària Obligatòria o Batxillerat). La programació esmentada haurà d'entregar-se al tribunal en el moment de comparéixer a la crida per al quart exercici, i defensar-se davant d'aquest en el termini màxim d'una hora (30 minuts màxim d'exposició de la programació i 30 minuts màxim d'exposició de la unitat didàctica) en el moment que siga convocat a aquest efecte. En el moment de la defensa l'aspirant podrà utilitzar un exemplar de la programació aportada per ell i un guió que no excedirà d'un foli. La programació didàctica tindrà, sense incloure annexos, una extensió màxima de 60 folis, format DIN A-4, escrits a una sola cara i doble espai, amb una lletra tipus Arial, grandària de 12 punts sense comprimir. Si s'inclouen taules o gràfics, l'interlineat en la respectiva pàgina podrà ser simple. Aquest exercici serà valorat de 0 a 10 punts.  
3) Concurs:  
Per a l'obtenció de la qualificació global, el tribunal ponderarà en un 60% la puntuació obtinguda en la fase d'oposició i un 40% la puntuació obtinguda en la fase de concurs; a puntuació global resultarà de la suma d'ambdós fases una vegada realitzades les ponderacions mencionades.  
El barem per a la valoració de mèrits per al procediment d'ingrés és l'enumerat a continuació per al personal laboral agent d'ocupació i desenvolupament local:  
1. Expedient acadèmic en el títol al·legat: (fins a un màxim d'1,5 punts). Per aquest apartat es valorarà exclusivament, del mode que a continuació s'indica, la nota mitjana que s'obtinga de l'expedient acadèmic del títol al·legat sempre que es corresponga amb el nivell de titulació exigit:  
Escala de 0 a 10 Escala d'1 a 4 Puntuació  
De 5,01 a 5,99 D'1,005 a 1,499 0,5000 punts  
De 6,00 a 7,50 D'1,500 a 2,259 1,0000 punts  
De 7,51 a 10 De 2,260 a 4 1,5000 punts  
2. Pel certificat diploma acreditatiu de títol oficial de màster (Reial Decret 56/2005, de 21 de gener) o títol de màster impartit per centres d'ensenyança privats: 1 punt.  
3. Participació en grups de treball, seminaris i projectes educatius. Per la participació o coordinació en grups de treball, projectes d'investigació i innovació educativa, seminaris, plans de millora, projectes de formació en centres i activitats anàlogues, convocades o autoritzades per la Conselleria d'Educació o els òrgans corresponents d'altres comunitats autònomes, Ministeri d'Educació, universitats i entitats col·laboradores amb les administracions educatives. Per cada curs en què s'acredite la seua participació 0,5 punts amb un màxim de 3 punts.  
4. Per cada curs de formació permanent i perfeccionament superat, relacionat amb la matèria de la present convocatòria, convocats per les administracions públiques, o per universitats o per entitats col·laboradores amb l'administració educativa o activitats reconegudes per l'administració educativa: els de duració no inferior a 30 hores 0,2 punts i els de duració no inferior a 100 hores 0,5 punts per cada curs i seminari, amb el límit d'1,5 punts amb la suma de qualsevol dels cursos i seminaris.  
5. Experiència laboral acreditada en gestió de programes europeus: 3 punts. Per cada any d'experiència acreditada: 1 punt.  
Yátova, 20 d'agost de 2010.- El president: Rafael Lisarde Cifre.  
ANNEX I  
Tema 1. Estat social i democràtic de dret.  
Tema 2. Models polítics i problemes actuals de l'estat del benestar.  
Tema 3. La transició espanyola a la democràcia. El consens constitucional de 1978.  
Tema 4. La consolidació del sistema democràtic. La Constitució espanyola de 1978, estructura, contingut essencial.  
Tema 5. Els drets i deures fonamentals.  
Tema 6. La protecció i suspensió dels drets fonamentals. Protecció jurisdiccional dels drets fonamentals de la persona.  
Tema 7. La Corona. Atribucions constitucionals.  
Tema 8. Les Corts Generals. Composició i funcions.  
Tema 9. Òrgans de control dependents de les Corts Generals. El Defensor del Poble i el Tribunal de Comptes.   
Tema 10. El govern en el sistema constitucional espanyol.  
Tema 11. El poder judicial. Regulació constitucional de la justícia.  
Tema 12. El Consell General del Poder Judicial. Designació, organització i funcions.  
Tema 13. El Tribunal Constitucional. Composició, designació, organització i funcions.  
Tema 14. La reforma constitucional.  
Tema 15. L'Estatut d'Autonomia de la Comunitat Valenciana. Estructura i principis fonamentals.  
Tema 16. Regulació de les institucions d'autogovern.  
Tema 17. El president de la Generalitat Valenciana. Elecció i estatut personal. Atribucions.  
Tema 18. El Consell. Composició, atribucions i funcions.  
Tema 19. Les Corts Valencianes. Composició, constitució i funcions.  
Tema 20. El Síndic de Greuges. La Sindicatura de Comptes.  
Tema 21. El Consell Jurídic Consultiu. El Consell Valencià de Cultura.  
Tema 22. L'Acadèmia Valenciana de la Llengua. El Comité Econòmic i Social.  
Tema 23. El procediment de reforma de l'Estatut d'Autonomia de la Comunitat Valenciana.  
Tema 24. La Unió Europea. El desenvolupament de la convergència econòmica i monetària.  
Tema 25. El ciutadà com a administrat. Concepte i classes.  
Tema 26. La capacitat dels administrats i les seues causes modificatives. Drets dels ciutadans en les seues relacions amb les administracions públiques.  
Tema 27. L'acte administratiu. Concepte. Elements. Classes.  
Tema 28. L'eficàcia dels actes administratius. El principi d'autotutela declarativa.   
Tema 29. La notificació de l'acte administratiu. Contingut, termini i pràctica. La notificació defectuosa. La publicació.  
Tema 30. La invalidesa de l'acte administratiu. Supòsits de nul·litat de ple dret i anul·labilitat.  
Tema 31. El principi de conservació de l'acte administratiu. La revisió d'actes. L'acció de nul·litat.  
Tema 32. El règim local. Significat i evolució històrica.  
Tema 33. La Carta Europea d'Autonomia Local. El principi d'autonomia local: significat, contingut i límits.  
Tema 34. El sistema de fonts del dret local.  
Tema 35. La potestat normativa de les entitats locals. Reglaments i ordenances. Els bans.  
Tema 36. El municipi. Concepte i elements.  
Tema 37. El terme municipal. El problema de la planta municipal. Alteracions de termes municipals.  
Tema 38. La població municipal. El padró d'habitants. L'estatut dels veïns.   
Tema 39. Legislació bàsica i legislació autonòmica relativa als municipis.  
Tema 40. L'organització municipal. Els municipis de règim comú.  
Tema 41. Els òrgans necessaris en l'organització municipal. L'alcalde. Els tinents d'alcalde. El Ple. La Junta de Govern Local.  
Tema 42. Els òrgans complementaris en l'organització municipal. Comissions informatives. Altres òrgans. Els grups polítics.  
Tema 43. La participació veïnal en la gestió municipal. El consell obert. Altres règims especials.  
Tema 44. Les competències municipals: sistema de determinació. Competències pròpies, compartides i delegades.  
Tema 45. Els serveis mínims. La reserva de serveis.  
Tema 46. Règim de sessions i acords dels òrgans de govern local.  
Tema 47. La província com a entitat local. Organització i competències.  
Tema 48. Altres entitats locals. Entitats locals d'àmbit inferior al municipi.   
Tema 49. Les comarques. Les mancomunitats de municipis. Les àrees metropolitanes.  
Tema 50. El sistema electoral local. Causes d'inelegibilitat i incompatibilitat. Elecció dels regidors i alcaldes. Elecció dels diputats provincials i presidents de les diputacions provincials.  
Tema 51. L'estatut dels membres electius de les corporacions locals. La moció de censura i la qüestió de confiança en l'àmbit local.  
Tema 52. Els recursos humans en les administracions públiques. Motivació laboral. Tipus, teories i factors sobre la motivació.  
Tema 53. Tècniques de negociació. La comunicació interna. Treball en equip.  
ANNEX II  
Tema 1. La figura d'AODL. Funcions i objectius.  
Tema 2. Les escoles taller. Definició, destinataris i duració.  
Tema 3. Els tallers de formació i inserció laboral. Destinataris, duració i horari.  
Tema 4. Els PIO. Concepte i destinataris.  
Tema 5. Les accions OPOA. Objecte i destinataris.  
Tema 6. Els PGS. Definició i objectius.  
Tema 7. Els tallers d'ocupació. Definició, destinataris i duració.  
Tema 8. Els centres associats al Servef. Concepte.  
Tema 9. La renda garantida de ciutadania.  
Tema 10. Els SEAFI. Definició i objectius.  
Tema 11. Els serveis de desplegament de la Llei de Dependència. Definició i objectius.  
Tema 12. L'Impiva. Concepte i funció.  
Tema 13. Creació d'empreses. Fórmules jurídiques.  
Tema 14. Salari jove. Destinataris, objectiu i àmbit.  
Tema 15. Exclusió social. Concepte i grups en risc d'exclusió social.  
Tema 16. Antecedents immediats de les comunitats europees. La vella Europa. L'Europa moderna. L'Europa contemporània. La formació de la Unió Europea.  
Tema 17. La creació de les comunitats europees. Objectius: 1950-1957.  
Tema 18. L'expansió de les comunitats europees. Crisi i reactivació de les comunitats.  
Tema 19. El reactivació de la integració europea. De l'Acta Única al Tractat de la Unió.  
Tema 20. La Unió Europea després del Tractat de Maastrich.  
Tema 21. Els mitjans d'acció de les comunitats. Llibertats econòmiques. Polítiques comunitàries.  
Tema 22. Llibertats: llibertat de circulació de mercaderies, persones i capitals. Llibertat de prestació de serveis. Dret d'establiment.  
Tema 23. Les polítiques comunes. Les polítiques coordinades. La ciutadania europea. La PESC. Cooperació en matèria de justícia i interior.  
Tema 24. El Consell Europeu. Naturalesa. Funcionament. Competències. Funcions.  
Tema 25. La Comissió. Composició. Naturalesa. Principis de funcionament. Competències.  
Tema 26. El Consell de Ministres. Naturalesa. Composició. Funcionament. Competències.  
Tema 27. El Parlament Europeu. Composició. Naturalesa. El sistema d'elecció. Funcionament. Competències.  
Tema 28. El sistema judicial de la Unió Europea. Naturalesa. Organització.  
Tema 29. Procediments davant del Tribunal de Justícia. El Tribunal de Primera Instància.  
Tema 30. Caràcters i sistema de fonts de l'ordenament jurídic comunitari. Dret originari. Els tractats constitutius.  
Tema 31. El dret derivat. Reglaments. Directives. Decisions. Recomanacions. Actes atípics.  
Tema 32. Les fonts complementàries. Les fonts no escrites.  
Tema 33. El Tractat d'Amsterdam.  
Tema 34. El Tractat de Niça.  
Tema 35. El Tractat de Lisboa.  
Tema 36. L'actual ordenació territorial de l'estat espanyol. Arrels històriques.  
Tema 37. La població espanyola. Comportament demogràfic. Fenòmens migratoris.  
Tema 38. L'espai rural. Activitats agràries: situació i perspectives a Espanya i al món.